《代挽何知县二首》
宋代·陈耆卿

才非似舅辱心知，露豁襟期喜溢眉。
县组秦淮久依托，宾筵建邺又追随。
闻君驯雉未多日，洎我分鱼己后时。
徒对弦歌诵遗爱，西风涕泪强裁诗。

作者简介：陈耆卿（1180-1236），字寿老，号篔窗，台州临海人。方回《桐江集》卷三《读筼窗荆溪集跋》云“水心生于绍兴二十年庚午，筼窗生于淳熙七年庚子，少水心三十年。端平三年卒，年五十七。”嘉定七年，（公元一二一四年）登进士。嘉定十一年，求学于叶适，为适晚年得意门生。同年，尝为青田县主簿。十三年，为庆元府府学教授。官到国子监司业。耆卿著有篔窗初集三十卷，续集三十八卷，《郡斋读书附志》以有论孟记蒙、赤城志等，并传于世。